Tukkist seg wedlis n Dda Lmulud at Maamer "Inna-yas Ccix Muḥend" id yefYen deg 1990 .
Mi d-yekker netta, yufa-d lewlaya Yer-es sin wudmawen: yiwen d win d-itekken si leqraya, wayeḍ-d win n yigad iwimi tettunefk sYur Ṛebbi mebla ma Yran; ur izmir ḥed a-d-yini wi Yef ara d-nzel wala melmi wal'amek. ṭṭariqat yellan di lweqt nni lkwetra deg-sent zdukulent tent i-snat : d amedya Ccix Aḥeddad si lğiha yeYra, si lğiha nniḍen ḥesbent medden d lwali, bab n l-lbaṛakka.Maca lmeqeddmin d wid iYran tfeṭṭilen leqraya Yef tibbudelt.
Sin wudmawen agi, izmer bnadem ad yini belli mkul yiwen Yur-es tiYariwin is, Yur-es laayub is. TiYariwin ladYa banent. Tineslemt tebna Yef tira n yedlisen, amezwaru deg-sen d Leqwra - u tira ur ttbeddilent ara si tmurt ar tayeḍ, si zzman ar wayeḍ.Maca win iYat Ṛebbi s-lewlaya taḥerfit, tamezwarut d aqrib Yur-es, tis-snat izmer ad isnerni di tmusni d ṛṛeḥma ger leibad ugar iwimi yezmer win iYran kan d leqraya.Lqari ittfessir, lwali yesnulfuy.
Leeyub nnsent i-snat ula d nitni ur ffiren ara.Leib l-leqraya d win iYran itbee kan asekkil n wawal, iğğa ṛṛuḥ is. Iẓṛa acu d-yenna ccṛee, dYa yeqqim din , ur ittnadi yara ad izzYez di lmeena alamma yewweḍ s-aẓaṛ das ifkan tudert, ur iẓṛi yara belli tella lmeena nnig lmeena, yeqqujer s-iri n tira am s-iri l-kanun, yugad, ma yebeed seg-s s-tardast, a-t-iwet uzuḥḥim.
Seg-gidis nniḍen tidderwect ula d nettat s leeyub is. Wid ittedeen belli tettunefk asen lbarakka t-tunṭict sYur Ṛebbi, llant tekwal i-deg ttaran timmuhbelt d umexlel d lewlaya, netta kra din d ilem neY d azemmjger.
lYaci , ma tebYid , smenyafen ineggura-ya. Ayen? Acku in iYran ul'i'sen-d yefk nnig wayen llan di tira. Wamma lwali, ttrağun seg-s ad asen yefru akw tilufa, u nwan belli, almend n l-lbarakka ines, izmer i temkerriwin.
Ihi abrid d-yewwi Ccix ixulef itent- i-snat.Amek? ixulef deg-gwakken mkul yiwen di sin wudmawen-a yekkes as leeyub ines, iğğa-d ala iman l-lewlaya d aḥerfi.I leqraya yekkes taYert, i tibbudelt yekkes timucuha d uxelxel. I-yat leqraya tuqmiṭ yeqqar: "izwar yiman asekkil". Neẓṛa ya belli t-ta ay d ssebba swayes ibḍa di tazwara netta d Ccix aḥeddad . Lmitaq s-ufaṛeẓ n tmellalt ammar ad yil ixulef lqanun n ṭṭariqa tareḥmanit, akken t-id iğğa Sidi Mḥemmed U-eabderreḥman di lkaYeḍ, maca lmeena macci di tira yura di lkaYeḍ , lmeena Yer wul n bnadem d wayen ixeddem d lfayd'ara d-yawi i-yman-is wal'i-lYir si lmitaq d-iwwi Yer ccix-is ama s-ufaṛez n tmellalt, ama s-ucbak ufus, ama s-wayen nniḍen .
kab_Latn kab_Latn kab_Latn kab_Latn kab_Latn kab_Latn kab_Latn